ભારતનું સૌથી મહત્ત્વાકાંક્ષી અવકાશી મિશન ચંદ્રયાન-2 સાતમી સપ્ટેંબર, શનિવારે વહેલી સવારે દોઢ અને અઢી વાગ્યાની વચ્ચે ચંદ્ર ગ્રહની ધરતી પર ઉતરાણ કરશે એ સાથે જ ભારત મોટી વૈશ્વિક સિદ્ધિ હાંસલ કરશે. રૂ. 938 કરોડના ખર્ચે અને સ્વદેશી ટેક્નોલોજીથી બનાવવામાં આવેલા ચંદ્રયાન-2 અવકાશયાનને ભારતની અવકાશ સંશોધન સંસ્થા ઈન્ડિયન સ્પેસ રિસર્ચ ઓર્ગેનાઈઝેશન (ઈસરો)એ ગઈ 22 જુલાઈએ આંધ્ર પ્રદેશના શ્રીહરિકોટાસ્થિત સતિષ ધવન સ્પેસ સેન્ટર ખાતેથી અવકાશમાં લોન્ચ કર્યું હતું.